اعوذ بالله من الشيطان الرجيم. بسم الله الرحمن الرحيم. الحمد لله والصلاة والسلام على رسول الله صلى الله عليه وسلم رب اشرح لي صدري ويسر لي امري واحلل عقدة من لساني يفقهوا قولي
يقول النبي صلى الله عليه وسلم ما اجتمع قوم في بيت من بيوت الله يتلون كتاب الله ويتدارسونه بينهم الا نزلت عليهم السكينة وغشيتهم الرحمة وحفتهم الملائكة وذكرهم الله فيمن عنده
آآ كل مرة بنكرر الحديس ده بس حابب كده النهاردة نقف معه ونستشعر المعاني اللي فيه النبي عليه الصلاة والسلام بيقول ما اجتمع قوم في بيت من بيوت الله يتلون كتاب الله
ويتدارسونه بينهم احنا بنعمل ايه؟ بناخد قصة من قصص القرآن ونعمل فيه حاجة اسمها ايه؟ مدارسة يعني بناخد الايات مع بعض نتدارس الايات دي طيب ايه نتيجة العمل ده يعني ايه سواب ان احنا جينا النهاردة وقعدنا في الدرس ده
النبي عليه الصلاة والسلام بيقول الا نزلت عليهم السكينة سكينة تتنزل على المكان ده والسكينة دي مش هتلاقيها في اي مكان غير في طريق ربنا سبحانه وتعالى غير في مجالس العلم
مش هتلاقيها في حتة السكينة اللي هي سلامة النفس وسلامة الصدر والهدوء الراحة يمشي تلاقي حتة فاي متعة من متع الدنيا مش موجودة. موجودة في مجالس العلم بس في مجالس الذكر. عند ربنا سبحانه وتعالى
لان ما فيش حد يملك السكينة غير مين الله سبحانه وتعالى في اول سواب من سواب المجلس ده اول ثمرة الا نزلت عليهم السكينة وغشيتهم الرحمة رحمة طب مشى المجلس
هو احنا محتاجين الرحمة محتاجين رحمة ربنا طبعا النبي عليه الصلاة والسلام قال لن يدخل احد منكم عمله الجنة قال لن يدخل احدا احد منكم عمله الجنة يعني ايه؟ يعني ما فيش حد العمل بتاعه هيدخله الجنة
فالصحابة قالوا ايه قالوا ولا انت يا رسول الله قال ولا انا الا ان يتغمدني الله برحمته يعني النبي عليه الصلاة والسلام عشان يدخل الجنة هيدخل بعمله لا برحمة ربنا سبحانه وتعالى
فما بالك احنا فثواب المجلس ده نزلت عليهم السكينة وغشيتهم الرحمة وحفتهم الملائكة ملائكة تحف المجلس ده باجنحة الملايكة لحد السماء الدنيا الاجمل من كده النبي عليه الصلاة والسلام يقول وذكرهم الله فيمن عنده
تخيل ان ربنا سبحانه وتعالى يذكرنا دلوقتي في الملأ الاعلى فلان وفلان وفلان الشرف ده انت لما تعرف واحد مشهور مسلا لعيب كورة ولا مش عارف ايه وطلع في لقاء تلفزيوني وبعدين اتكلم عنك تحس ان انت ايه
نوع كده من الفخر يعني صح اتنطط على الناس وكده فتخيل لما ربنا سبحانه وتعالى ولله المثل الاعلى يذكرك في الملأ الاعلى النبي عليه الصلاة والسلام يقول واذا يقول الله تبارك وتعالى واذا ذكرني
في نفسه ذكرته في نفسي واذا ذكرني في ملأ ذكرته في ملأ خير منه الله سبحانه وتعالى يذكرنا في الملأ الاعلى ملايكة بقى والصديقين والشهداء والانبياء فلان ابن فلان ربنا يباهي بنا الملائكة
ما النبي عليه الصلاة والسلام خرج على اصحابه في المسجد فلقاهم عاملين ايه حلقة درس فقال ما اجلسكم جايين هنا ليه قالوا يا رسول الله جلسنا نذكر الله ونحمده على ما هدانا للاسلام. احنا جايين هنا
عشان نزكر ربنا سبحانه وتعالى فالنبي عليه الصلاة والسلام بيسألهم بيتأكد منهم من ايه من النية لان الله سبحانه وتعالى لا يقبل العمل الا ازا كان له خالصا وابتغي له
وابتغي به وجهه عمل خالص لله فبيسألهم انتم قاعدين هنا ليه؟ قالوا يا رسول الله جلسنا نذكر الله ونحمده على ما هداناه للاسلام. قال االله ما اجلسكم الا هذا؟ يعني احلف كده يا انس انت قاعد عشان كده؟ قالوا يا رسول الله والله ما
فاجلسنا الا ذاك قال اما اني لم استحلفكم تهمة لكم يعني ما بقولكش احلف علشان ايه انا بتهمك بالكزب يعني ولكنه اتاني جبريل. فقال ان الله يباهي بكم الملائكة. عليكم السلام ورحمة الله وبركاته
وعليكم السلام ورحمة الله وبركاته عليكم السلام ورحمة الله وبركاته ماشي صلوا على النبي. فكنا بنقول يا جماعة ان ثواب المجلس ده عظيم جدا عند ربنا سبحانه وتعالى والله دي نعمة
يعني آآ كان لسه واحد صاحبنا كده يعني بيتكلم معنا امبارح ان احنا في نعمة ان انت ربنا سبحانه وتعالى اه ييسر لك ان انت تحضر درس تسمع عن ربنا سبحانه وتعالى دي نعمة والله. ممكن كتير مننا مش حاسس بها
مش مستشعر قيمة العمل ده لكن كزا مرة كنت بعيد الكلمة دي ان الناس يوم القيامة بتندم ان هي ما كانتش بتسمع في الدنيا بيقولوا ايه؟ وقالوا لو كنا نسمع او نعقد ما كنا في اصحاب السعير. لو كنا بس في الدنيا بنسمع عن ربنا
ما كناش هنبقى يوم القيامة في الموقف ده فمن نعمة ربنا علينا ان احنا بنيجي نقعد القعدة دي فدي نعمة فاشكروا ربنا عليها وما تضيعش النعمة دي. ما تفرطش فيها بالساهل. يعني اقعد اتكلم مع شباب اصحابنا كده
اللي يجي اي حاجة تشغله عن درس مسلا فما يجيش فاقول له والله دي نعمة يعني نعمة ان انت تروح تحضر درس دي نعمة ما تضيعهاش بابسط حاجة يعني ابسط حاجة تيجي تضيع نعمة ربنا؟ لأ حافز عليها
فاحفظوا نعمة ربنا سبحانه وتعالى عليكم. عشان ممكن تيجي ايام ما تعرفش تقعد القعدة دي ده مش يعني ده مجرب في ناس كتير في محافظات كتير بيتمنى بس ان هو يقعد في مجلس علم. بيتمنى بس
هو شباب كتير حاسس بالضياع ونفسه بس يقعد يتكلم مع حد بس يقول له فان انت تيجي وتحضر درس لاي حد. دي نعمة من نعم ربنا سبحانه وتعالى عليك النبي عليه الصلاة والسلام قال من سلك طريقا يلتمس فيه علما سهل الله له به طريقا الى الجنة. يعني والله لما تنزل من بيتك كده وخطواتك
وانت جاي الدرس ولا رايح المسجد تحضر درس الخطوات دي كلها والله عارف في ميزان البشر لما تيجي مسلا ايه انت مشيت على الارض التراب كده وجبت شوية تراب دول وجمعتهم كده ورحت تبيعهم. حد هيشتريهم منك
ده التراب اللي انت مشيت عليه وانت رايح الدرس وانت رايح المسجد التراب ده عند الناس له قيمة لا والله ما لوش قيمة لكن التراب ده يوم القيامة يتحط في ميزان حسناتك. يتوزن وزن
ربنا سبحانه وتعالى قال ان الله اشترى من المؤمنين ايه؟ انفسهم واموالهم بان لهم الجنة. يعني تخيل دمعة عينك مسلا من خشية الله وانت بتقرأ القرآن ولا كبرت اية ولا وانت ساجد
الدمعة دي لو انت جيت بكيس كده مليت الدموع بتاعتك ورحت تبيعها ايه ده حبيبي ده والله دي دموعي ايوة اعمل ايه يعني ما لهاش قيمة. لكن الدمعة دي الدمعة دي عند ربنا سبحانه وتعالى لها قيمة
ان يوم القيامة العين اللي كانت بتبكي من خشية الله دي ما ما تتعزبش في النار فالتعامل مع ربنا سبحانه وتعالى مش زي تعامل البشر. يعني لما تقعد مجلس ده وتتخيل انت قعدت ساعة بس
فبعد المجلس كان ثواب المجلس ده ان انت تغفر لك ذنوبك. الملايكة تقول قوموا مغفور لكم. قد بدلت سيئاتكم حسنات يعني قعدت مجلس يتغفر لك زنوبك. والله سبحانه وتعالى يقول اشهدكم يا ملائكتي اني قد امنتهم مما يخافون. وخايف من النار واعطيتهم ما يرجوه
والملايكة تقول له يا رب فيهم فلان ليس منهم انما جاء لحاجة. يعني واحد كان ايه؟ وهو مش جاي اصلا مش عايز يحضر الدرس. هو معدي كده فلقى ايه؟ الناس فقال اما ادخل شف الناس دي بتقول ايه
فقعد ده كمان يتغفر له هم القوم لا يشقى بهم جليسهم متخيلين يا جماعة معاملة ربنا سبحانه وتعالى هنا عاملة ازاي والله سبحان الله! يعني لا يهلك على الله الا هالك
اللي هيدخل آآ والعياذ بالله النار يوم القيامة ده سبحان الله يعني هو اللي عمل في نفسه كده الله سبحانه وتعالى كريم كريم سيدنا ابراهيم كان بيقول لابوه يا ابتي اني اخاف ان يمسك عذاب من ايه
من الرحمن بيقولوا انا خايف ان انت توصل بك الدرجة ان الرحمن يعذبك ان رحمة ربنا اللي وسعت السماوات والارض ما تشملكش يبقى انت والله خاب وخسر اه نبدأ في درس النهاردة احنا مكملين في سلسلة
سلسلة ايه قصص القرآن واحنا بنحكي القصص ليه علشان حواديت حلوة وكده ونقعد نستمتع بالحواديت دي لأ ربنا سبحانه وتعالى قال في اواخر آآ سورة يوسف قال لقد كان في قصصهم
عبرة لاولي الالباب. ما كان حديثا يفترى. ولكن تصديق الذي بين يديه. وتفصيل كل شيء وهدى ورحمة لقوم يؤمنون ربنا قال لقد كان في قصصين عبرة لاولي الالباب. اللي هيستفيد من قصص القرآن هم مين؟ العقلاء
الانسان العاقل هو اللي هيستفيد وهيخرج بايه؟ بالعبرة فيها رحمة وفيها زيادة ايمان طيب احنا المرة اللي فاتت كنا بنتكلم عن مؤمن قال ياسين واللي قبلها كان مؤمن آل فرعون. طيب بسم الله
ان شاء الله هنبدأ نقرأ الايات وبعدين نحاول زي كل مرة كده نقول ملخص قصة ونطلع الفوايد والعبر من الآيات عايزكم تركزوا كده في القراءة. وتسمعوا الايات وتتأملوا وتتدبروا فيها
ماشي متفقين اعوذ بالله من الشيطان الرجيم انا بلوناهم كما بلونا اصحاب الجنة اذ اقسموا ليصرمنها مصبحين ولا يستثنون فطاف عليها طائف من ربك وهم نائمون فاصبحت كالصريم فتنادوا مصبحين
ان اغدوا على حرفكم ان كنتم صارمين فانطلقوا وهم يتخافون الا يدخلنها اليوم عليكم مسكين وغدو على حرب قادرين فلما رأوها قالوا انا لضالون بل نحن محرومون قال اوسطهم الم اقل لكم لولا تسبحون
قالوا سبحان ربنا انا كنا ظالمين فأقبل بعضهم على بعض يتلاومون قالوا يا ويلنا انا كنا طاغين عسى ربنا ان يبدلنا خيرا منها انا الى ربنا راغبون كذلك العذاب والعذاب الاخرة اكبر. لو كانوا يعلمون
آآ قصة اصحاب الجنة ايه ملخص القصة قصة بتتكلم عن ناس اه رجل صالح كريم جدا وربنا سبحانه وتعالى وصف ان الشخص ده عنده جنة يعني ايه جنة عنده بستان
والبستان ده يعني من كتر جماله اتوصف ان هو ايه جنة في سورة الكهف بيقول ايه؟ ولولا اذ دخلت جنتك. قلت ما شاء الله لا قوة الا بالله. راجل كان عنده بستان غير عادي
اه اشجار وغصون ملتفة وثمار وحاجة جميلة جدا وربنا سبحانه وتعالى سماه ايه؟ جنة والناس سمته جنة. الراجل ده كان كريم جدا. كان راجل صالح تقي وكان يعلم لله حق
في الفلوس دي غني شاكر فكان بيعمل ايه كان المحصول اللي بيطلع من الجنة دي من البستان ده كان بيخرج تلت المحصول ده لله المساكين والفقراء اول تلت والتلت التاني بياكله هو وايه
واه واهله والتلت التالت بيستسمروا في الارض علشان ايه؟ ينمي بقى الانتاج بتاعه بعد كده فعايزك تتخيل واحد بيتصدق بتلت دخله يعني بياخد مرتب مسلا آآ ست الاف جنيه بيطلع اول ما ياخد المرتب يطلع منهم الفين جنيه
ده بتكلم في مرتب ست الاف جنيه انا ما بتكلمش ايه؟ في واحد بيجي له محصول مسلا آآ بيتباع مسلا باتنين مليون جنيه بيطلع ربع المبلغ ده تلاتة مليون يعني بيطلع ايه؟ مليون
انت متخيل الراجل ده عامل ازاي راجل بيتصدق بتلت المرتب بتاعه. تلت دخله للفقراء والمساكين وبينقي احسن حاجة يعني ما بيستناش اللي هو ايه زي ما ربنا قال ولا تيمموا الخبيث. يعني اسوأ حاجة عنده يطلعها. لأ. ده بيطلع احسن
سمار احسن فاكهة الناس كلها بتحبه مساكين كلها بييجوا عند اليوم اللي الراجل ده آآ بيبقى يوم الحصاد اللي هيحصد فيه الارض ويستنوه بقى كلهم بيحبوه عشان هياخد الثمار دي
ايه اللي حصل؟ الراجل ده قيل ان هو كان عنده خمس اولاد كان منهم ولد صالح شايف ان اللي ابوه بيعمله ده آآ خير وان ده راجل آآ صالح وان ده آآ سبب البركة اللي احنا فيها ده بسبب الصدقة بتاعة ابوه
هنا فكان معجب باللي ابوه بيعمله. كان مؤمن به بقية الاولاد الاربعة الباقيين كانوا شايفين ان اللي ابوه بيعمله ده ايه هبل يعني ايه يعني اطلع نص فلوسي او اطلع تلت فلوسي
يعني ايه فكانوا قالوا ان ابانا رجل احمق شايفين ان فعل ابوهم ده ايه وصفوه بالحماقة ده يعني هو مش فاهم بس فاول لما ابوهم مات قرروا يعملوا ايه قرروا ان هم يمنعوا
اي مسكين يدخل الارض دي اللي كان بيحصل بقى ايام ابونا ده ان المساكين تيجي تاخد تلت المحصول ده الكلام ده ايه مش هيحصل خالص الا يدخلنها اليوم عليكم مسكين
بخل غير عادي خد بالك كل البركة اللي كانت عندهم دي بسبب ايه بسبب صدقة ابوهم لكن هم بخلاء قالوا لأ اللي كان ابونا بيعمله ده هبل احنا ايه احنا ولادنا كترت وعندنا عيال ومسؤوليات زي ما بيقولوا ايه اللي يعوزه البيت يحرم على الجامع
طبعا دي مقولة يعني آآ باطلة يعني فايه اللي حصل قعدوا مع بعض كده قبل اه وقت حصاد البستان عليكم ورحمة الله وبركاته. قعدوا مع بعض وقت قبل وقت الحصاد وقرروا قرار
وقعدوا مع بعض وتقاسموا بيحلفوا بعض الا يدخلنها اليوم عليكم مسكين. قالوا احنا هنعمل ايه؟ احنا هنروح قبل وقت الحصاد هنعمل ايه بقى؟ كل الثمار اللي في الجنة دي اللي في البستان هنقطفها
ونسيبها عندنا في الكراتين عشان ايه؟ آآ تستوي لكن هنقطفها قبل ما عاد الحصاد. لان كل المساكين والفقراء عارفين ايه عارفين المعاد وبيروحوا يستنوا متعودين فاكرين ان الخير هيمتد بعد بوفاة الراجل ده
فهما قعدوا مع بعض واتفقوا يقول لك ان المشهد بدايتي يعني انا حكيت لكم القصة من البداية خالص للرجل الصالح الكريم اللي بيتصدق القرآن لما جه يحكي قصة الحكاية منين
من اول الاجتماع اذ اقسموا ليصرمنها مصبحين القرآن جاب لك ايه؟ اللحظة التغييرية في حياته ان ممكن لحزة في حياتك تغير اتجاه حياتك تماما لحزة قرار عزم انت عزمته. حياتك كلها تتغير
اتفقوا واتجمعوا ان احنا خلاص هنقطف الفاكهة دي. ما فيش مساكين هتاكل حاجة. اللي ابونا كان بيعمله ده ده كان اي كلام. واتفقوا مع بعض وخرجوا قبل آآ طلوع الشمس كده الصبح بدري وراحوا علشان يقطفوا الثمار دي
اول لما وصل عن الارض تفاجئوا ان الارض اتحولت بقت عبارة عن سواد رماد حجارة مدببة فاصبحت كالصريم تخيل الجنة اللي هم اصلا كانوا رايحين عشان ياخدوا ايه الفاكهة بتاعتها والثمار ورايح عشان ايه بالراحة ومع بعض كده تفاجأ ان الجنة دي اتحولت لايه
ارض سوداء اول لما شافوها قالوا لأ احنا اكيد احنا تهنا انا لضالون ده اكيد ده مش الجنة بتاعتنا فنرجع نشوف الطريق وبعدين بصوا كده اكتشفوا ان ايه لأ هي فعلا هي دي الجنة بتاعتنا
قالوا بل نحن محرومون بدأوا يتلاومون مع بعض وفهموا ان دي رسالة من ربنا سبحانه وتعالى علشان يتوبوا وعشان يرجعوا فندموا على اللي هم فعلوه وتابوا ورجعوا لربنا سبحانه وتعالى
ده ملخص القصة لكن لما تيجي تشوف بقى ايه الفوايد اللي احنا ممكن نستفيدها من القصة دي في حياتنا وقصة مش بعيدة عننا خالص يعني آآ قصة جميلة وزريفة وناس راحت تاخد الفاكهة ولقت البتاع يعني القصة مش بعيدة عننا خالص
الله يعني كل واحد ممكن يبقى نصيبه من الايات دي كبير جدا فعايزكم تركزوا كده ايه؟ وربنا سبحانه وتعالى يفتح علينا. عشان نحاول نوصل المعاني اللي في الايات نقف مع الايات في البداية ربنا سبحانه وتعالى يقول انا بلوناهم
كما بلونا اصحاب الجنة اذ اقسموا ليصرمنها مصبحين. انا بلوناهم بلونا مين لا عايزكم تصحصحوا معي كده وركزوا. بلونا مين لأ ربنا سبحانه وتعالى بيضرب مثال للنبي عليه الصلاة والسلام
بيقول انا بلوناهم كما بلونا اصحاب الجنة. يبقى مين بلونا مين اهل قريش يبقى قريش ربنا سبحانه وتعالى بيقول انا بلوناهم يعني اختبرنا قريش كما بلونا اصحاب الجنة. طب ايه وجه الشبه بين
اصحاب الجنة وقريش ان سورة القلم دي صورة ايه؟ مكية نزلت في مكة طب ايه وجه الشبه بين اصحاب الجنة وبين قريش هم ماشي يعني هم فكروا كده فكروا يعني ايه اصحاب الجنة دول
عندهم ملك ايوة قريش ربنا سبحانه وتعالى قال ان ان قريش دي حرما امنا يجبى اليه ثمرة يعني ايه فيه ثمار كل حاجة. اولم نمكن لهم حرما امنا ان ربنا سبحانه وتعالى كان موسع رزق قريش جدا قبل البعثة
كان فيه ثمار وكان فيه رغد في العيش وشغالين في التجارة ورحلة الشتاء والصيف نعيم بمكة فلما جت الرسالة رسالة النبي عليه الصلاة والسلام بدأوا يرفضوا الدعوة دي بدأوا يعادوا النبي عليه السلام
فكان المعنى كأن زي ما قريش عايزة تمنع دعوة النبي ان هي توصل للناس ان الدعوة اللي هي الخير يوصل للناس زي ما اصحاب الجنة كانوا عايزين يمنعوا الثمار والخير ان هو يوصل لايه
للمساكين والفقراء فواجه الشبه بين قريش وبين اصحاب الجنة ان قريش كان عندهم نعيم وكان عندهم رزق فربنا سبحانه وتعالى ابتلاهم بسنين وقحط وجد كانوا جعانين جدا مش لاقيين ياكلوا فترة من فترات العهد المكي
علشان يتوبوا وعشان يرجعوا ويفهموا ان دي رسالة من ربنا سبحانه وتعالى ولكن للاسف فيهم متأخر جدا بعد فتح مكة فوجه الشبه الاولاني ان ربنا سبحانه وتعالى ابتلاهم بالابتلاء ده وجه الشبه التاني ان هم كانوا بيحاولوا يمنعوا دعوة النبي ان هي توصل ايه؟ للناس. فكأن المعنى مهما حاولتم
تمنعه دعوة النبي عليه الصلاة والسلام ان هي توصل لناس الخير هيوصل الله سبحانه وتعالى قدير سبحانه وتعالى لا يعجزه شيء. مهما خدته بالاسباب مهما اتفقتم خير ربنا سبحانه وتعالى هيوصل للناس
فده اول معنى انا بلوناهم كما بلونا اصحاب الجنة اذ اقسموا ليصرمنها مصبحين. زي ما اتفقنا قلنا ان القصة بدأت في ايه ما قالتلكش الراجل الطيب اللي كان بيتصدق لا لا لا
جاب لك مشهد اللي اخواته هم مجتمعين مع بعض وبيقولوا ايه اذ اقسموا شف الفجر بيقسموا بالله ان هم هيعملوا شر يعني والله لهنروح نشيل المحصول ده كله ما فيش ولا فقير هيدخل. اذ اقسموا
ليصرمنها مصبحين صرم ان هم ايه يقطفوا السمار ويقطعوها قبل الوقت بتاعها ولا يستثنون يقول لك ولا يستثنون يعني ايه لها معنيين المعنى الاول الاستثناء عندنا يعني ان انا اقول ايه
ان شاء الله فقال معنى ولا يستثنون معناها ان هم هل هو رايح يعمل معصية يقول مسلا رايح والله اقطف السمر عشان ما حدش هياكل ان شاء الله؟ لا يعني ايه؟ مش ده المعنى المقصود
المعنى المقصود ان هم في اللحزة دي زنوا ان هي الموضوع بقدرتهم بس عارف لما الواحد يحس ان هو ايه؟ ان بشطارتي. كل حاجة بشطارتي فانا قادر ان انا اعطف الثمار
ما فيش اي حاجة تقدر توقفني فكان المعنى ان ولا يستثنون يعني حتى يعني ما بيرجعش الامر لربنا لقدرة ربنا سبحانه وتعالى. المعنى التاني ولا يستثنون يعني لا يستثنون فقيرا
يعني بص هياخد كل حاجة خلاص هم قاعدين بيتفقوا مع بعض ربنا سبحانه وتعالى قال فطاف عليها طائف من ربك وهم نائمون اتفقوا خلاص وبقيتوا النية وناموا طيب حد هنا ممكن يسأل سؤال
آآ سؤال زكي شوية هم هنا اه قطفوا الثمار؟ يعني هم كانوا عائزين يعملوا معصية معينة. هل هم عملوا المعصية دي فعلا ما عملوهاش طب ليه نزل عليهم عقوبة عشان ايه
النية. طب يعني الواحد بيتحاسب على النية بتاعته ان هل الانسان يحاسب على النية بتاعته يعني لما طب خلينا نقول خلينا نقول لما نزلت الاية اللي هي بتاعة ان تبدوا ما في انفسكم او تخفوه
يحاسبكم به الله فيغفر لمن يشاء ويعذب من يشاء ماشي؟ فالصحابة راحوا للنبي عليه الصلاة والسلام قالوا له ايه قالوا يا رسول الله نزلت ما لا طاقة لنا به تخيل انت فكرت ان انت تسرق
وبعدين قلت لا مش هاسرق فتتكتب عند ربنا ايه انت سارق فكرت ان انت طب خليني اسأل عن كده. فكرت ان انت تعمل اه واحد ضايقك شوية فقلت انا هقتل الواد ده. وبعدين رجعت في كلامك على طول يعني فكرة فكرة شريرة جت في دماغكم
تتكتب ايه قاتل فالصحابة راحوا للنبي عليه الصلاة والسلام قالوا له يا رسول الله احنا ما نقدرش على دي. الواحد بيجي له افكار وخواطر بس هو بيدفعها فقال لا تقول مثلما قالت بني اسرائيل. سمعنا وعصينا
قولوا ايه سمعنا واطعنا فلما قالوا سمعنا واطعنا غفرانك ربنا واليك المصير. نزل ايه؟ التخفيف. الاية اتنسخت. اتنسخ الحكم. قال لا يكلف الله نفسا الا وسعها لها ما كسبت وعليها ما اكتسبت ربنا لا تؤاخذنا الذين اقتنعوا الى اخر ايه؟ الايات
فهنا بقى الحكم فعلا على ايه على فعل العبد لكن هل معنى كده ان الانسان ما يتحاسبش على النية بتاعته خالص لأ النبي عليه الصلاة والسلام فسر لنا في الموضوع زي الحديس اللي انت قلته. قال صلى الله عليه وسلم من هم بحسنة
من هم بحسنة فلم يعملها كتبت له حسنة كاملة وان هم بها فعملها كتبت له عشرة عشرة اضعاف طيب من هم بسيئة ولم يعملها كتبت له حسنة وان هم بها فعملها كتبت له سيئة
في رواية تانية يقول لك ايه من هم بسيئة فلم يعملها كتبت له حسنة انما تركها من جراي. يعني ايه من جراي يعني من اجل اضرب لك مسال عشان اوضح لك الفكرة دي. ابن القيم بيقسم
النية لمراحل خمس مراحل اول حاجة ان هي ايه؟ فكرة لا جت لك فكرة اه جت في دماغك كده. بعدين الفكرة دي بتبقى ايه؟ خاطرة قاطرة بدأت تفكر فيها الخاطرة دي تتحول لايه
لهم بقيت مهموم بها ومشغول بها وشاغلة جزء كبير من تفكيرك. وبعدين بعد الهم تبقى عزم ان انا عزمت ان انا اعمل فعل ده انا عازم لو جات لي فرصة
هعمل فعل ده الخطوة اللي بعدها ايه اسمها ارادة اول لما تيجي عند الارادة الحساب يبدأ يعني طول ما هي فكرة وخاطرة ومش عارف ايه انت ما بتتحاسبش فعشان كده كان ابن القيم يقول ايه؟ دافع الخطرة. دافع الخاطرة. لما تجي لك خاطرة سيئة معصية اقوم اعمل حاجة مش كويسة آآ اتكلم على حد مش كويس. ادفع الفكرة دي
ادفع فكرة الزنب ده ما تفكرش فيها فكر في حاجة تانية. رح اعمل طاعة دافع لخاطرك لان لو استسلمت لخاطرة هتبقى ايه؟ هم. والهم يتحول لارادة فتبتدي تحاسب عليه. حتى لو ما عملتهاش
اضرب لكم مسال يوضح لكم المعنى ده واحد راح يسرق ماشي؟ وراحوا خلاص وعازم ان هو يروح يسرق وركب العربية وراح في الطريق وبدأ يلف حوالين البيت اللي هو هيسرقه. فلقى ايه فيه بواب تحت
فهو مش عارف يطلع لو الراجل ده مات وهو رايح في الطريق ايه اللي يحصل يبعث يوم القيامة ايه سارق لان هو كان رايح يسرق بس هو ما سرقش بس هو كان رايح كان عازم وكان عنده ارادة ان هو رايح انا خلاص ماشي في الطريق. واحد كان رايح يزني وخلاص
رايح في الطريق وعمل حادسة يقول لك العلماء يتكلموا بمعنى هنا الفرق هنا ايه؟ ان هو حيل بينه وبين الذنب يعني الاولاني انما تركها من جراي يعني هو كان عايز يعمل زنب وبعدين ايه افتكر ربنا سبحانه وتعالى وافتكر ان ربنا رقيب ومطلع عليه فقال لأ انا مش هعمل ده
فده ياخد حسنة التاني حيل بينه وبين الذنب. يعني هو اتمنع عن الذنب بس مش بمزاجه يعني ما اتمنعش عنه آآ خوفا من ربنا سبحانه وتعالى او توبة لأ ده هو ما عرفش يعمله. يعني واحد يقول لك انا عفيف ومش عارف ايه ايوا انت اصلا ما فيش حد ما فيش بنت راجل تكلمك. انت يعني في فرق بين ان انت آآ آآ يعني
يعني اه انت عفيف وما بكلمش بنات ايوة انت بتحاول وما فيش حد بيراضي يكلمك. فانت ده كده دي مش عفة انما العفة ان انا خلاص الموضوع قدامي متاح وانا رفضت ده. فاهمين فرق بين الاتنين
في ايه يا جماعة؟ صلوا على النبي فهنا النية بتاعتهم ما كانتش مجرد نية كده يعني. ده الموضوع اتحول ايه؟ اذ اقسموا ليصرمنها مصبحين. ده احنا هنروح ونخلص الموضوع ده ولا
فطاف عليها طائف من ربك وهم نائمون نقف وقفة ونتعلم ان انت ممكن قرار واحد في حياتك تاخده يغير مسار حياتك تماما قرار بنت قررت في يوم من الايام ان هي تفتح مجال ان هي تكلم ولد
قررت قرار ان عادي واحنا زي الاخوات وبيننا حدود وهو بيصحيني الفجر وبقول له جزاك الله خير يا اخي ومش عارف ايه وكل الحدود دي كلها وبنفكر بعض بقيام الليل جاتلي رسالة كده واحد يقولي والله ده هو ده بيحفظني قرآن وبيساعدني ان انا احفز قلتلها والله ماشي والله لو بتقيموا الليل مع بعض
برضه حرام يعني انا ما عنديش مشكلة احفظي قرآن مع صاحبتك ان هي مجرد بس ما خدت قرار القرار ده له ايه لمقالات ليه عواقب ان كل قرار بتاخده في حياتك له ايه
نتايج وانت اللي بتتحمل خد بالك ان بداية الانحراف هو الواحد يعني ما بيقعش في الكبائر مرة واحدة يعني فجأة لقيت نفسي بشرب خمرة لأ فجأة لقى نفسه واقع في الزنا والعياز بالله لأ. هو ما وقعش في الفواحش والكبائر دي مرة واحدة. هي البداية بدأت ايه
تدريجي يعني اللي ترك الصلاة تماما ده اللي كان بيصلي وساب الصلاة تماما ده ما سابهاش مرة واحدة. يعني هو كان بيصلي في المسجد. بعدين بدأ يحافز على تكبيرة الاحرام. بدأ ايه
يتأخر شوية ينزل على الاقامة. يجيبه اخر ركعتين. بدأ يتأخر فيلحق الجماعة اللي متأخرة بدأ يكسل فيصلي ايه؟ ما انا هصلي انا ما قولتش ان انا هصلي في البيت. صلي في البيت. فمرة في البيت مرة في المسجد. بعدين شوية بدأ ايه؟ يتلهي في جمع
مع بعض واحدة واحدة بيلاقي الموضوع بدأ ايه ينفلت واحدة واحدة كده لحد ما ايه يا رسول ترك الصلاة فهي ما بتجيش مرة واحدة. الشيطان مش هيجي مرة واحدة للي بيحافظ على صلاة الفجر في المسجد ويقول له رح ازني. لا لا مش هتيجي كده خالص
هي بتيجي ايه؟ هو بيقطع الوصلة اللي بينك وبين ربنا خليك ما تقراش قرآن ما تسمعش دوس ما تصليش فانت ما عندكش اي زاد ايماني تقاوم به بقى الشهوات والفتن والكلام ده فتقع
واحدة واحدة تتسحب فمين معنى ده فهنا فكرة ايه ان قرار واحد في حياتك ممكن يغير حياتك تماما انحراف بيبدأ هو خد بالك زاوية لو عملنا زاوية واحد كده وبعدين فضلنا ماشيين بقى قدام شوية هتلاقي ايه هم كانوا في البداية قريبين جدا من بعض
لكن في الاخر ايه هم بعدوا جدا لو رسمت خطين وعملت بينهم زاوية انحراف قليلة كده مد الخطين شوية هتلاقي بعد شوية حلوين كده هتلاقي بقى بعيد هو بدأ بس ان هو فتح المجال
فتح الباب عشان كده كان من النصايح النبوية العظيمة قال لما النبي عليه الصلاة والسلام قال ضرب الله مثلا الحديس ده لازم لازم تحفزوه لازم يبقى مش لازم تحفز النص بس تبقى فاهم المعنى. قال صلى الله عليه وسلم ضرب الله مثلا صراطا مستقيما
صراط يعني ايه طريق على جنبتي الصراط سوران. يعني في سور هنا وفي ايه؟ سور هنا على السوران ابواب مفتحة على الابواب المفتحة سطور مرخاة. ابواب انا عايزك تتخيل المشهد طريق
ربنا ضرب المثل ده للناس المؤمنين لنا طريق عليه سور يمين وشمال السور ده عليه ابواب مفتوحة الابواب دي عليها ايه ستاير سطور مرخاة ماشي في بداية الصراط داع يدعو ايها الناس استقيموا على الصراط ولا تعوجوا او ولا تتعرجوا
يعني يمشي ايه امشي مستقيم ما تبصش يمين ولا شمال. لا تلتفت فييجي ايه ماشي في الطريق فيبص كده للستاير الستاير من بره كده ايه متزينة هو عايز يروح يشوف ايه اللي وراها
انا بس انا جامد ما تقلقش انا بس اروح ابص كده بصة كده بس هبص بس هدخل بس كده على الموقع ده اشوف حاجة. هدخل بس على الموقع بتاع الحد ابص بس على حاجة. مجرد بس ان هو فتح كده وبص يلاقي واحد بينادي عليه
ويحك لا تفتحه انك ان تفتحه تلجهم لو فتحت بس الستارة دي هتعمل ايه؟ هتقع هتقع فيه. يعني ستارة كده مكتوب ايه عليها من برة الحب. واحنا بنحب بعض وتحت بقى يعني بعد الستارة دي ايه
طريق زنا ربنا قال ولا تقربوا الزنا ما تقربش يعني لا تقربوا دي ان انا ايه ما اغضش بصري ده بداية القرب مش ان احنا متصاحبين وبننزل مع بعض يقول لك لا احنا في بينا حدود. لا انت انت اصلا عديت يعني تجاوزت كمية مخالفات مش متخيل. يعني انت مطالب ان انت تغض بصرك. مطالب
طب انت ما يبقاش فيه خلوة وطلب ان الكلام بينكم حدود وفيه كلفة طب بالنسبة بقى احنا متصاحبين وفيه بينا حدود انا بصراحة يعني بحيس ان الشباب بتتكلم معي على اساس ان انا عايش في عالم تاني يعني
اتكلم معي اصل انا مش شايف الواقع اللي حواليا لأ طبعا يعني انت بتقعد يعني خلينا نتكلم في الموضوع ده بعدين. عشان بس ما نخرجش برة القصة يعني المهم ان قال لك ويحك لا تفتحه انك ان تفتحه تلج. يقول لك لا لا انا جامد هفتح واشوف. يا عم والله اسمع بس الكلام
اسمع الكلام والله هتفتحه وهتقع. يقول لك لا لأ. انا فاهم. احنا في حدود. احنا مش عارف ايه طيب ايه اللي بيحصل ان هو فعلا بيقع لو مش دلوقتي هو هو الموضوع ايه؟ خد بالك الشيطان يعني الشيطان قديم يعني
يعني قديم من ايام سيدنا ادم فهو ايه ما تفتكرش انت بتتعامل ان انت ايه مسيطر وان انت فاهم وان انت الشيطان بيزين لك عملك بيضحك عليك بيستدرجك قال يا ايها الذين امنوا لا تتبعوا الشيطان
قال ايه لا لا قال لا تتبعوا ايه؟ خطوات الشيطان ان هو بياخدك واحدة واحدة. طب تعال بس تعال ان شاء الله. واحدة واحدة كده لحد ما تلاقي نفسك ايه؟ بقى بالنسبة لك ايه
في الاخر بيأمرك بالفحشاء ومن يتبع خطوات الشيطان فانه يأمر هو الشيطان بيأمر ده ربنا بيقول ان كيد الشيطان كان ايه ضعيفة الشيطان يقدر يأمرني بحاجة ما انت فضلت ماشي وراه واحدة واحدة لحد ما انت فقدت كل آآ قدرتك على المقاومة
فبقى يقول لك ايه اعمل تقول له حاضر. اعمل كزا حاضر. عشان كده ايه الشيطان ده ييجي يوم القيامة. يجي يوم القيامة آآ ربنا سبحانه وتعالى يأذن للشيطان فيقوم خطيبا في الناس في ارض المحشر
اعمل ايه هو مش عايز يعدي اللقطة دي خالص يعني خلاص الناس داخلة الناس اللي داخلة الجنة داخلة الجنة والناس اللي داخلة النار داخلة النار. فهو الشيطان يعدي اللقطة دي لأ خلاص الموضوع خلص
فيأذن ربنا سبحانه وتعالى للشيطان فيكون خطيبا في الناس. في سورة ابراهيم ربنا سبحانه وتعالى يقول وقال الشيطان لما قضي الامر يعني لما ادخل اهل الجنة الجنة وخلاص دول داخلين الجنة ودول داخلين النار
ام خطيب ان الله وعدكم وعد الحق ووعدتكم فاخلفتكم وما كان لي عليكم من سلطان الا ان دعوتكم فاستجبتم لي فلا تلوموني ولوموا انفسكم ما انا بمصرخكم وما انتم بمصرخي اني كفرت بما اشركتموني من قبل
بيقول لك عارف لما واحد يقول لك ايوه انا انا لبستك وانا انت ما كانش لي سلطة عليك وانت سمعت كلامي ايوا انت مغفل اتفضلي انا وانت داخلين النار مع بعض
هو فعلا بيقول كده بالزبط توبيخ للناس ما كانش لي وما كان لي عليكم من سلطان الا ان دعوتكم فاستجبتم فلا تلوموني. انت جاي تلومني ليه النهاردة؟ لوموا انفسكم. انت اللي كنت ضعيف
هنا معنى ويحك لا تفتحه انك ان تفتحه تلجه انك ان تفتحه تلج وما تقربش ما تقربش في الحديس بقى النبي عليه الصلاة والسلام بيفصل قال الصراط الاسلام الداعي في اول الصراط هو القرآن
والذي يأمر الناس يعني كل ما انت تقرب كده تحاول تفتح يقول لك ويحك لا تفتحه انك ان تفتحه تلجه وواعظ الله في قلب كل امرئ مسلم. طبعا الواعظ ده
هو ميت بقاله ايه تلاتين سنة مش موجود. هو فضل يتكلم وانت تقوم ايه ريح انت بس على جنب لحد ما هو خلاص اختفى تماما فتنادوا مصبحين. ربنا بيقول فطاف عليها طائف من ربك وهم نائمون. ايه الطائف ده
قيل ان الطائف ده آآ رياح فيها نار فحرقت الارض وربنا سبحانه وتعالى قدير ويقول لك وهم نائمون ده دليل على ايه ان انت بتنام يعني مهما انت عامل فيها جامد وبتخطط ومش عارف ايه وبتاع
انت ضعيف طاف عليهم طاف عليها طائف من ربك وهم ايه وهم نايمون فاصبحت كالصريم. يعني هم كانوا بيقولوا ايه؟ ان اقضوا على حظكم ان كنتم صارمين لنصرمنها مصبحين. لا هي هي يا حبيبي اصبحت ايه؟ كالصلاة
بس الصريين بتاعك غير السرين بتاع ربنا سبحانه وتعالى ربنا خلاها ايه كسارين يعني الليل الاسود. رماد فتنادوا مصبحين هم طبعا مش عارفين بقى القصة فبدأوا ايه تنادوا مصبحين. ان اغضوا على حرثكم ان كنتم صارمين يلا شف الهمة بقى. يلا يا جماعة ايه انتم رجعتم في كلامكم ولا ايه
ايه يلا عشان نروح نخلص العملية دي انقضوا على حرثكم ان كنتم صارمين فانطلقوا تحس ان الايات فيها ايه نوع كده من الايه اه عزم كده وقوة فانطلقوا وهم يتخافتون ماشيين مع بعض كده بيتكلموا
صوت واطي في الضلمة الا يدخلنها اليوم عليكم مسكين. شف النية بقى. وغدو على حرد قادرين عزيمة فلما رأوها قالوا انا لضالون. شف هنا المعنى يقول لك اه فانطلقوا وهم ايه
يتخافت فرق بين اه ابوهم وهو بيطلع الصدقة كان بيستخبى كان قدام الناس وفي وضح النهار كان بيعمل العبادة دي بايه؟ بعزة لكن دايما المعصية لها ايه لها ذل وبيستخبى هو بيعصي ربنا بس هو ايه
يعني انت وانت نازل وانت رايح الدرس انت مش حاسس ان انت في حاجة محتاج تخبيها. صح لكن اللي بيتفرج على افلام اباحية هو بيعمل ايه؟ هو بيستخبى من الناس. بيقفل عليه وبيعمل ومش عارف ايه وبتاع. هو بيستخبى. مش عايز حد يشوفه
فالمعصية لها ذل النبي عليه الصلاة والسلام قال انما جعل الذل والصغار على من خالف امري زل يتزل والله من اكتر الحاجات اللي فعلا بشوف فيها الشباب فعلا وهو بيتزل
يصاحب وحد يحزره يا ابني والله الطريق ده بلاش الطريق ده ما يرضيش ربنا. في فضل ماشي تفضل ماشية في الطريق ده لحد ما تيجي فترة هو سابها. زهق والله شوية
وبعدين صاحب واحدة تانية هي ايه اللي بيحصل فيها بقى؟ والله حياتها بتتدمر والله اعرف قصص فعلا بنات بتنام يوميا بتعيط وتيجي تبص اصلا للولد مين ده اصلا يعني عشان تعيطي عشاني بس هي يوميا ايه
بتنام بتعيط حياتها مدمرة وشكلها اتغير وكأنها كبرت. طب ليه ليه؟ ليه؟ ليه تعملي في نفسك كده؟ ليه تعملي في قلبك كده النفسية اللي استهلكت دي من وهي لسه صغيرة في اعدادي وفي سانوي وشايلة بقى الهم وقاعدة بتعيط ايه ايه ده
ايه الحياة دي؟ والله يا جماعة اقسم بالله الواحد بيسمع كوارس والله مصايب يعني يعني الواحد بيجي له ساعات رسايل كده بقف ابص قدام الرسالة كده انا فعلا يعني انا قلبي اتأبض من الرسالة من اللي حصل من من المصايب اللي بتحصل
وبنات ناس وناس محترمة وبس بلاوي ربنا يا رب يحفزنا ويعافينا ويثبتنا فايه اللي حصل بقى قال فلما فانطلقوا وهم يتخافون احنا قلنا المعصية لها آآ ذل هو بيستخبى ما بيعملهاش في قدام الناس مش فخور بها
من تركوا وهم يتخافون الا يدخلنها اليوم عليكم مسكين وغدو على حرب قادرين فلما رأوها قالوا انا لضالون. لا مش هي دي. قال بل نحن محرومون هو يا جماعة ده كان عقاب ولا رسالة
ربنا سبحانه وتعالى لما بيحب انسان ودي من معاني اسم الله التواب تواب يعني ايه يعني زي ما قيل في الاثر يبتليهم بالمصائب ليطهرهم من الذنوب والمعايب يعني ربنا يبتليك بمصيبة
عشان ايه عشان تتوب وترجع. لان انت من غير المصيبة دي عمرك ما كنت هترجع عمرك ما كنت هتفكر ان انت تيجي المسجد ولا تسمع درس ولا تفتح المصحف ولا تصلي
من غير البلاء ده من حوالي اكتر من عشر سنين كان فرح ده يعني سيء سيء فوق ما تتخيله يعني عري ورأسه صعب جدا جدا يعني. وشباب بقى وشباب صغيرين وبنات بترقص مع الشباب بعد الفرح في الزفة الشباب
مع بعض عربية منهم فيها اربع شباب دخلت تحت تريلة الاربعة ماتوا اربع شباب مشغلين اغاني وبيشربوا وماشيين في عز يعني آآ سكرة المعصية خارجين من الفرح كله رقص وكله اغاني ومشغلين اغاني في العربية وبيشدوا مع بعض. قمة الاستهتار اللي بيشرب سجاير بيشرب واللي ما بيصليش ما بيصليش دخلوا تحت رجلك كلهم ماتوا
فجأة. في ايه احنا مستنيين ايه فالتعامل مع الموضوع ان هو لأ والله الموضوع بعيد وهتجيلي بقى رسايل وربنا مبياخدش غير الناس الكويسين لأ مين قالك ان ربنا مياخدش غير الناس الكويسين مين قالك
يعني ايه الدليل ان ربنا ربنا بيختار احسن واحد مين قال لك على ده ربنا رحيم سبحانه وتعالى يختار العبد الخير وكل واحد له معاد. لكن مين قال لك ان ما فيش واحد بيموت على خاتمة سوء؟ بيموت على معصية. مين قال لك دي
وده من مداخل الشيطان انت تعامل مع لا اكيد ربنا مش هياخدني وانا ما بصليش مين قال لك ما عادي ممكن تموت وانت ما بتصليش وعادي ان انت الواحد مننا عادي ان هو يعذب في القبر
مين قال لي مين قال لي ان ده الصحابة كانوا مرعوبين. كانوا خايفين واحنا بنتعامل مع موضوع ايه بامن غريب ايه قال اوسطهم الم اقل لكم لولا تسبحون اوسطهم ده اللي هو ايه؟ اللي هو احسن واحد فيهم
راجل طيب كان قاعد وهما قاعدين بيتفقوا قعدوا يقول لهم يا جماعة والله الكلام ده ما ينفعش ما يرضيش ربنا وابونا كان راجل طيب فقالوا له لا احنا مش هنسمع كلامك
فمشي معهم. وده حال كتير من الشباب وقعد في وسط شلة. والله يا جماعة الموضوع ده حرام. بلاش مش فايه يقوم قايل له ولد يقوم خلاص معك. ماشي معه ايه هتعمل فيها شيخ ولا ايه؟ لا خلاص معكم
فهو مشي معهم خد بالك هو العقاب لما نزل نزل على ايه عليه هو كمان يعني كان المفترض ان انت ما دام صاحب مبدأ وشايف ان الم اقل لكم طب ما خلاص ما دام انت قلت لهم قبل كده ما كنتش تروح معهم
صح؟ يعني تعتزل اصحابك في وقت المعصية ما دام مش هيستجيب لك ما تشتركش معه وتقول والله اصل انا اعمل ايه عملت اللي علي لا عملت اللي عليك يبقى انت تعتزل الموضوع ده. يبقى تاني آآ نفرق بين حاجتين
بلاء بلاء بيجي على الانبياء عقوبة لأ البلاء بينزل على الانبياء رفع درجات يعني ربنا سبحانه وتعالى ابتلى النبي عليه الصلاة والسلام بلاءات كتير جدا. صح هل معنى ان ربنا بيبتليني ان ربنا بيحبني او ما بيحبنيش
مم طب تاني واحدة واحدة حاسس ان انتم ايه؟ تعبتوا شوية البلاء لما بينزل على الانبياء بيبقى ايه رفع درجات البلاء لما بينزل على الكافر هو كده كده ايه الكافر اصلا
آآ هيرفع درجات ايه؟ هو اصلا لا يقبل منه عمل فربنا يبتليه او يسيبه ده موضوع اصلا الدنيا لا تساوي عند الله جناح بعوضة فده مش مقياس. لكن البلاء على المؤمن العاصي
احيانا يكون رسالة واحيانا يكون عقوبة وفي الحالتين هي رحمة للعبد ده واحيانا ربنا سبحانه وتعالى وركز في دي ربنا سبحانه وتعالى يرفع البلاء عن واحد و يسيبه ربنا سبحانه وتعالى قال فلما نسوا
ما زكروا به جاتلو رسالة واتنين بلاء واتنين ارجع توب ربنا قال ايه؟ هم اعرضوا فتحنا عليهم ابواب كل شيء عايز تلاقي فجأة معاصي كلها فتحت وبيعصي ربنا والرزق مستمر
ده اسمه ايه؟ اسمه استدراج ربنا بيستدرج العبد ده. ده حتى اذا فرحوا بما اوتوا اخذناهم بغتة يموت فجأة وهو على ايه؟ على المعصية دي والعياذ بالله امتى ربنا عارف ولله المثل الاعلى؟ لما يبقى واحد مدرس عنده تلميز
ماشي فيضرب الولا الولا جتته نحست ما بيتأثرش ما فيش فايدة فيه فيجي واحد تاني يعني ده فاشل وما بيردش يعني ضايع ما بيعملوش حاجة. ييجي واحد تاني آآ يغلط في حاجة يقوم المدرس يحرجه او يضربه او يعمل له اي حاجة
فتيجي تسأله تقول له يعني انت ده ما بتكلموش وده غلط حاجة بسيطة خالص وده اصلا شاطر. يقول ايوة ما هو عشان هو اصلا شاطر انا بكلمه. لكن ده ايه
بقى جتته لو ده ما فيش فايدة فيه. ده انا سايبه في الاخر كده وهسقطه فلما ربنا يحبك يبتليك ومحتاج تكون فاهم ان دي رسالة عشان ترجع. لان لو ما فهمتش
هيبقى المشكلة هتبقى مشكلة فهنا هم فهموا الرسالة فلما رأوها قالوا انا لضالون بل نحن محرومون لا لا احنا اتحرمنا حرمنا البركة بتاعة ابونا حرمنا الخير ده بل نحن محرومون. قال اوسطهم الم اقل لكم لولا تسبحون
قالوا سبحان ربنا انا كنا ظالمين فاقبل بعضهم على بعض يتلاومون قالوا يا ويلنا انا كنا طاغين عسى ربنا ان يبدلنا خيرا منها انا الى ربنا راغبون. كذلك العذاب ولعذاب الاخرة اكبر لو كانوا
يعلمون